

REPUBLIKA HRVATSKA

**URED DRŽAVNE UPRAVE U**

**DUBROVAČKO-NERETVANSKOJ ŽUPANIJI**

Služba za opću upravu i društvene djelatnosti

KLASA: 602-02/16-01/01

URBROJ: 2117-06/1-16-2

Dubrovnik, 15. siječnja 2016.

Na temelju odredbe članka 5. Pravilnika o postupku utvrđivanja psihofizičkog stanja djeteta, učenika te sastavu stručnih povjerenstava („Narodne novine“, broj 67/14), u svezi s odredbama članaka 17. - 21. Zakona o odgoju i obrazovanju u osnovnoj i srednjoj školi ("Narodne novine", broj: 87/08, 86/09, 92/10, 105/10, 90/11, 5/12, 16/12, 86/12, 126/12 -pročišćeni tekst, 94/13 i 152/14) i Plana upisa djece u I. razred školske godine 2016./2017. u osnovne škole na području Dubrovačko-neretvanske županije, KLASA: 602-02/16-01/01, URBROJ: 2117-06/1-16-1 od 15. siječnja 2016. godine, Ured državne uprave u Dubrovačko-neretvanskoj županiji, Služba za opću upravu i društvene djelatnosti daje

 **O B A V I J E S T**

**o upisu djece u prvi razred školske godine 2016./2017. u osnovne škole**

**na području Dubrovačko-neretvanske županije**

1. U I. razred školske godine 2016./2017. u osnovne škole na području Dubrovačko-

 neretvanske županije upisat će se djeca koja imaju prebivalište, odnosno prijavljeno

 boravište na području Dubrovačko-neretvanske županije, odnosno na području koje

 pripada pojedinoj osnovnoj školi i to:

 1. djeca koja do 01. travnja 2016. godine imaju navršenih šest godina života,

 2. djeca koja do 31. ožujka 2016. godine nemaju navršenih šest godina života, ali koja do

 31. prosinca 2016. godine navršavaju šest godina života ako to, na zahtjev roditelja ili

 skrbnika i na prijedlog stručnog povjerenstva, odobri ovaj Ured državne uprave,

 3. djeca kojima je za školsku godinu 2015./2016. rješenjem ovoga Ureda državne uprave

 odgođen upis u prvi razred osnovne škole.

2. U I. razred osnovne škole u školskoj godini 2016./2017. u osnovne škole na

 području Dubrovačko-neretvanske županije obvezno se upisuju djeca iz točke 1.

 koja su hrvatski državljani, a djeca koja nisu hrvatski državljani, a imaju

 odobren boravak na području Dubrovačko-neretvanske županije, odnosno

 na području koje pripada pojedinoj osnovnoj školi, mogu se upisati

 ako to žele njihovi roditelji, odnosno skrbnici, odnosno sukladno propisima o

 ulasku, kretanju, boravku i radu stranaca u Republici Hrvatskoj.

 Djeca državljana država članica Europske unije pravo na osnovno obrazovanje

 ostvaruju kao i hrvatski državljani.

3. Pozivaju se roditelji, odnosno skrbnici djece dorasle za upis u prvi razred osnovne škole u

 školskoj godini 2016./2017. da najkasnije  **do 19. veljače 2016. godine** podnesu zahtjev

 za uvrštenje svog djeteta na popis djece dorasle za upis u I. razred osnovne škole na način

 kako je određeno u sljedećim točkama ove Obavijesti.

 Upisna područja pojedinih osnovnih škola utvrđena su Mrežom osnovnih škola („Narodne

 novine“, broj: 70/11) (čija je jedna sastavnica i Mreža osnovnih škola) donesenom

 temeljem odredbe članka 9. i 16. Zakona o odgoju i obrazovanju u osnovnoj i srednjoj školi

 kojom je propisano da je upisno područje za osnovne škole prostorno područje s kojeg se

 učenici upisuju u određenu osnovnu školu na temelju prebivališta, odnosno prijavljenog

 boravišta a određuje se sukladno Državnom pedagoškom standardu.

 Zahtjevi za upis djece dorasle za upis se podnose na obrascu **„Zahtjev za uvrštavanje**

 **djeteta na popis djece školskih obveznika“** koji je dostupan i na web stranici ovoga

 Ureda državne uprave ([www.udu-dnz.hr](http://www.udu-dnz.hr).).

 Ispostave u Metkoviću:

 1. Osnovnu školu "Opuzen", 20355 Opuzen

 2. Osnovnu školu "Kula Norinska", 20341 Kula Norinska

 3. Osnovnu školu Stjepana Radića, Kralja Zvonimira 4, 20350 Metković

 4. Osnovnu školu Don Mihovila Pavlinovića, Alojzija Stepinca 2,

 20355 Metković,

 5. Osnovnu školu "Otrići Dubrave", 20277 Otrić Seoci

 roditelj, odnosno skrbnik treba dostaviti Ispostavi u Metkoviću na e-mail:

 branitelji.metkovic@udu-dnz.hr u prilogu koje treba **dostaviti i skeniranu osobnu**

 **iskaznicu djeteta ili jednog od roditelja, odnosno skrbnika s kojim dijete stanuje, odnosno odgovarajuću potvrdu o prebivalištu ili prijavljenom boravištu.**

 Zahtjev za uvrštavanje djeteta u popis školskih obveznika se može dostaviti i osobno ili

 poštom na adresu:

**Ured državne uprave u Dubrovačko-neretvanskoj županiji**

**Ispostava u Metkoviću**

**Stjepana Radića 3**

**20350 Metković**

 u kom slučaju uz nju treba **priložiti preslik osobne iskaznice, odnosno odgovarajuću**

 **potvrdu o prebivalištu ili prijavljenom boravištu** kako je naprijed navedeno.

 Neovisno od prethodno navedenog, roditelj, odnosno skrbnik, ako je to povoljnije

 (praktičnije) za njega, ispunjeni Zahtjev za uvrštavanje djeteta u popis školskih obveznika

 može predati (dostaviti) i osnovnoj školi u koju se upisuje, odnosno na području koje

 dijete ima prebivalište, odnosno prijavljeno boravište, a ona će ga proslijediti nadležnoj

 unutarnjoj ustrojstvenoj jedinici ovoga Ureda državne uprave.

4. Za dijete koje će do kraja tekuće godine navršiti šest godina, a nije školski obveznik,

 roditelj, odnosno staratelj može najkasnije do **31. ožujka tekuće godine** podnijeti zahtjev,

 sukladno članku 8. Pravilnika o postupku utvrđivanja psihofizičkog stanja djeteta, učenika

 te sastavu stručnih povjerenstava ovome Uredu državne uprave za uvrštavanje djeteta u

 popis školskih obveznika **za prijevremeni upis.** Zahtjev sepodnosi prema upisnom

 području na temelju prebivališta, odnosno prijavljenog boravišta jednog od roditelja,

 odnosno skrbnika na način kako je navedeno u točki 3. ovoga Plana.

 Zahtjev za prijevremeni upis se podnosi na obrascu „**Zahtjev za utvrđivanje**

 **psihofizičkog stanja djeteta/učenika“** koji je, **kao Obrazac 6,** sastavnica Pravilnika o

 postupku utvrđivanja psihofizičkog stanja djeteta, učenika te sastavu stručnih

 povjerenstava, a dostupan je i na web stranici ovoga Ureda državne uprave

 ([www.udu-dnz.hr](http://www.udu-dnz.hr).).

 Mišljenje stručnog tima predškolske ustanove o psihofizičkom stanju djeteta podnosi se

 školi prema upisnom području na temelju prebivališta, odnosno prijavljenog boravišta

 jednog od roditelja, odnosno skrbnika.

 **Također, uz narečeni zahtjev treba dostaviti ili na njemu navesti i podatke o imenu i**

 **prezimenu majke i oca djeteta, te broj telefona ili mobitela.**

 **Posebno se pripominje da je, ako se zahtjevi šalju elektronskom poštom, zbog**

 **preopterećenosti linija, potrebno provjeriti da li su zaprimljeni i to pozivom na**

 **odgovarajući broj telefona iz točke 10. ove Obavijesti.**

 5. **Dijete kojemu je zbog teškog oštećenja zdravlja onemogućeno redovito školovanje ili koje**

 **ima višestruke teškoće, a čiji su roditelji u skladu s posebnim propisima stekli pravo na**

 **status roditelja njegovatelja, odnosno dijete koje je s obzirom na vrstu, stupanj i težinu**

 **oštećenja steklo pravo na skrb izvan vlastite obitelji radi osposobljavanja na**

 **samozbrinjavanje u domu socijalne skrbi ili pravo na pomoć i njegu u kući, u sklopu kojeg**

 **se osigurava pružanje usluga psihosocijalne pomoći, može se privremeno osloboditi upisa**

 **u prvi razred osnovne škole, odnosno privremeno osloboditi već započetog školovanja,**

 **sukladno odredbi članka 19. stavka 4.** Zakona o odgoju i obrazovanju u osnovnoj i srednjoj

 školi.

 Zahtjev za privremeno oslobađanje od upisa u I. razred osnovne škole podnosi se na

 obrascu **„Zahtjev za utvrđivanje psihofizičkog stanja djeteta/učenika“** koji je, kao

 **Obrazac 6,** sastavnica Pravilnika o postupku utvrđivanja psihofizičkog stanja djeteta,

 učenika te sastavu stručnih povjerenstava, a dostupan je i na web stranici ovoga Ureda

 državne uprave ([www.udu-dnz.hr](http://www.udu-dnz.hr).) i podnosi se prema upisnom području na temelju

 prebivališta, odnosno prijavljenog boravišta jednog od roditelja, odnosno skrbnika kako je

 navedeno u točki 3. ovoga Plana.

 Medicinska dokumentacija o zdravstvenom i razvojnom stanju djeteta te nalaz, odnosno

 mišljenje jedinstvenog tijela vještačenja podnosi se školi prema upisnom području na

 temelju prebivališta, odnosno prijavljenog boravišta djeteta ili jednog od roditelja, odnosno

 skrbnika s kojim dijete stanuje.

6. Djetetu, školskom obvezniku, na zahtjev stručnog povjerenstva škole, sukladno rješenju

 ovoga Ureda državne uprave može se **odgoditi upis** u prvi razred osnovne škole za jednu

 školsku godinu. Za dijete kojemu je u tekućoj godini odgođen upis u prvi razred obavezno

 se u slijedećoj školskoj godini **ponovno** provodi postupak utvrđivanja psihofizičkog stanja

 radi upisa u prvi razred.

7. Nakon isteka roka za podnošenje prijava za upis, ovaj Ured državne uprave, i to Služba za

 opću upravu i društvene djelatnosti u Dubrovniku te ispostave, svatko za osnovne škole na

 svom uredovnom području, izradit će **popis djece**, školskih obveznika i dostavit će ga

 stručnim povjerenstvima osnovnih škola za utvrđivanje psihofizičkog stanja djeteta,

 odnosno učenika, a raspored utvrđivanja psihofizičkog stanja djece bit će objavljen na

 web stranici ovoga Ureda državne uprave te na oglasnim pločama osnovnih

 škola i dječjih vrtića.

8. Postupak utvrđivanja psihofizičkog stanja djece radi upisa u prvi razred osnovne škole

 **provodi se u školi kojoj dijete pripada prema upisnom području, odnosno na čijem**

 **području ima prebivalište, odnosno prijavljeno boravište** u razdoblju od **31.** **ožujka do**

 **15. lipnja 2016. godine**, a sukladno odredbama Pravilnika o postupku utvrđivanja

 psihofizičkog stanja djeteta, učenika te sastavu stručnih povjerenstava**.**

9.Za dijete koje ne može pristupiti pregledu u utvrđenom terminu, roditelj, odnosno skrbnik

 je dužan **do 30. svibnja 2016. godine** o tome obavijestiti Stručno povjerenstvo škole kojoj

 dijete pripada prema upisnom području koje će utvrditi drugo odgovarajuće vrijeme.

 U tom smislu, svaka će osnovna škola sama, odrediti datum upisa najkasnije

 **do 30. lipnja 2016**. godine, **a iznimno do 31. kolovoza 2016. godine** za djecu koja su iz

 opravdanih razloga ostala neupisana.

10. Pobliže informacije i obavijesti, osim u pojedinoj osnovnoj školi na čijem području

 dijete ima prebivalište, mogu se dobiti u ovom Uredu državne uprave, Službi za

 opću upravu i društvene djelatnosti u Dubrovniku, Vukovarska 16, na telefon broj:

 020/351-122, odnosno u njegovim ispostavama u: Korčuli na telefon: 020/711-106,

 Lastovu na telefon: 020/801-208, Metkoviću na telefon: 020/681-178 i Pločama na

 telefon: 020/679-135.